Мајкл Фелпс

Мајкл Фелпс (; р. 30 јуни 1985) — американски пливач и најуспешен олимпиец на сите времиња со 28 медали. Фелпс исто така го држи и рекордот за најмногу златни олимписки медали (23), најмногу златни медали во поединечните дисциплини (13), и најмногу олимписки медали во поединечни машки дисциплини (14). Со освојувањето на осум златни медали на Летните олимписки игри 2008 во Пекинг, Фелпс го соборил рекордот на освоени медали на едни олимписки игри. Пет од тие медали биле во поединечна конкуренција. На Летните олимписки игри 2012 во Лондон, Фелпс освоил 4 златни и 2 сребрени медали, со што станал најуспешен спортист на игрите. Тоа биле трети Летни олимписки игри по ред, на кои Фелпс бил најуспешен спортист.

Фелпс е светски рекордер на долг курс во дисциплините 100 метри делфин, 200 метри делфин и 400 метри мешано, како и поранешен светски рекордер на 200 метри краул и 200 метри мешано. Тој освоил вкупно 71 медал на големите меѓународни натпревари на долг курс, 57 златни, 11 сребрени, и три бронзени медали. Меѓународните титули и постигнатите светски рекорди на Фелпс му овозможиле да биде избран за светски пливач на годината, шест пати и американски пливач на годината дури осум пати. Со неговиот неверојатен Олимписки успех во 2008 тој ја освоил наградата на магазинот „Sports Illustrated“ за најдобар спортист на годината.

По Летните олимписки игри 2008, Фелпс ја основал својата „Фондација Мајкл Фелпс“, која се фокусира на зголемување на пливањето и промоција на здрави навики. Тој очекува да работи со својата фондација и по Летните олимписки игри 2012, за кои тој рече дека ќе му бидат последни.

 Рани години 

Фелпс е роден и израснат во населбата Роџерс Форџ во Тоусон, Мериленд сместен северно од Балтимор. Мајкл е најмладото дете во семејството. Неговата мајка, Дебора Сју "Деби" (мом. Дејвисон), е наставничка во средно училиште. Неговиот татко, Мајкл Фред Фелпс, е пензиониран полицаец кој во младоста играл фудбал во средно училиште и колеџ.Phelps, Beneath the Surface, p. 15. Родителите на Фелпс се развеле во 1994 година, и неговиот татко се преженил во 2000. Тој има Англиско, Ирско, Шкотско, Велско, и Германско потекло. Фелпс дипломирал на средното училиште во Тоусон во 2003.

Фелпс почнал со пливањето на седум годиишна возраст, делумно поради влијанието од своите сестри и деумно да обезбеди излез на својата енергија.Phelps, Beneath the Surface, p. 16. Кога Фелпс бил шесто одделение, му било дијагнозирано хиперкинетичко пореметување.Phelps, Beneath the Surface, p. 24.Schaller, p. 4. На десет годишна возраст, тој постигнал национален рекорд во својата возрасна група, и Фелпс почнал да тренира во пливачкиот клуб во Балтимор  под тренерската палка на Боб Боуман. Потоа следеле нови рекорди во своите возрасни групи, и брзиот напредок на Фелпс кулминирал со неговото квалификување за Летните олимписки игри 2000 на 15 години и станал најмладиот машки спортист кој влегол во американскиот олимписки пливачки тим во последните 68 години.Phelps, Beneath the Surface, p. 85. Тој не успеал да освои медал, но влегол во финалето на 200 м делфин и завршил петти.Phelps, Beneath the Surface, p. 78.

На изборното натпреварување на САД за Светското првенство 2011, на 30 март, Фелпс го соборил светскиот рекорд на 200 м делфин и со 15 години и 9 месеци, најмладиот маж што успеал да сруши светски пливачки рекорд, соборувајќи го претходно поставениот рекорд на Ијан Торп кога тој постигнал најдобро светско време на 400 м краул на 16 години и 10 месеци.Phelps, Beneath the Surface, p. 88. На Светското првенство во Фукуока, Фелпс го соборил својот претходно поставен светски рекорд на 200 м делфин и станал светски шампион за првпат.Phelps, Beneath the Surface, p. 92.

 Пан Тихоокеанско првенство 2002 

 (СР)

На државното првенство кое служло како првенство за селекција на американските пливачи за Пан Тихоокеанското првенство 2002, во Форт Лаудердил, Фелпс поставил американски рекорд на 200 м мешано и бил многу блиску до светскиот рекорд на 200 м делфин.Phelps, Beneath the Surface, p. 109. Во дисциплината 400 м мешано, Фелпс го поправил светскиот рекорд поставен од Том Долан со време од 4:11.09. На 200 м краул, Фелпс тесно загубил од Клит Келер и на  100 м делфин, Фелпс го победил Јан Крокер.Phelps, Beneath the Surface, p. 110

На Пан тихоокеанското првенство 2002 одржано во Јокохама, Фелпс освоил три златни медали и два сребрени. Во својата прва дисциплина, 400 м мешано, Фелпс го освоил златото пред Ерик Вендтсо време од  4:12.48. На 200 м делфин, Фелпс загубил од  Том Малчов, задоцнувајќи на целта за само 20 стотинки. Фелпс изјавил дека загубил во трката поради тоа што тој не ги сфаќал сериозно тренинзите во стилот делфин откако го соборил светскиот рекорд. На 200 м мешано, Фелпс победил со време од 1:59.70. Во штафетата 4×200 м краул, Фелпс, заедно со Нејт Дастинг, Клит Келер, и Чед Карвин, го освоил сребрениот медал со време од 7:11.81 завршувајќи зад Австралија. Американскиот тим на 4×100 м мешано се состоел од Арон Пирсол, Брендан Хансен, Фелпс, и Јан Крокер. Во финалето на мешаната штафета, Фелпс ја испливал делницата за 51.1 с., во тоа време јабрза испливана делница во историјата. Конечното време од 3:33.48 било светски рекорд.Phelps, Beneath the Surface, p. 111

 Светско првенство 2003 

На државното првенство, Фелпс го освоил златото на 200 м краул, 200 м грбно, и на 100 м делфин.Phelps, Beneath the Surface, p. 122. Тој станал првиот американски пливач кој победил на три различни трки во три различни дисциплини на едно државно првенство. На натпреварувањето Двобој во базенот 2003, натпреварување кое ги собира пливачките ѕвезди од Австралија и САД, Фелпс го соборил светскиот рекорд на 400 м мешано со време од 4:10.73 и речиси го соборил светскиот рекорд на 100 м делфин, задоцнувајќи само 0.03 секунди.Phelps, Beneath the Surface, p. 123. На натпреварување во Санта Клара, Фелпс го соборил светскиот рекорд на 200 м мешано со време од 1:57.94.Phelps, Beneath the Surface, p. 134. Фелпс изјавил дека го соборил светскиот рекорд на 200 м мешано откако Дон Талбот изјавил дека Фелпс е недокажан, користејќи ги неговите зборови како мотивација.Phelps, Beneath the Surface, p. 133.

На Светското првенство 2003, Фелпс освоил четири златни медали, два сребрени медали, и соборил пет светски рекорди. Фелпс го соборил својот прв светски рекорд на првенството на 22 јули во полуфиналето на 200 м делфин. Фелпс испливал со време од 1:53.93 и го соборил својот стар рекорд од 1:54.58 поставен во 2001 и станал првиот пливач кој испливал под 1:54.00. Во финалето на 200 м делфин, на 23 јули, Фелпс лесно го освоил златниот медал, но испливал многу поспоро од рекордот кој го поставил претходниот ден (1:54.35). Помалку од час подоцна, Фелпс пливал во штафетата на САД на 4×200 м краул. Фелпс испливал солидно време од 1:46.60 (американски рекорд) но американскиот тим не можел да одговори на брзината на австралискиот тим и завршил втор. На 200 м мешано, Фелпс покажал комплетна доминација. На 24 јули, во полуфиналето на 200 м мешано, Фелпс го соборил својот сопствен светски рекорд со време од 1:57.52. На 25 јули, во финалето на 200 м мешано, Фелпс го соборил својот сопствен рекорд со време од 1:56.04 и го освоил златниот медал завршувајќи речиси 3 секунди пред Ијан Торп. Еден час пред финалето на 200 м мешано, Фелпс пливал во полуфиналето на 100 м делфин. Фелпс повторно покажал доминација, завршувајќи прв со светски рекорд од 51.47. Како и да е, во финалето на 100 м делфин, на 26 јули, Јан Крокер го надминал светскиот рекорд на Фелпс со време од 50.98, и станал првиот маж што испливал под 51 секунда. Фелпс испливал со време од 51.10 (исто така под неговиот поранешен светски рекорд), и морал да се задоволи со сребрениот медал. Во финалето на 400 м мешаноy, на 27 јули, Фелпс го соборил својот сопствен светски рекорд со време од 4:09.09 и лесно дошол до златниот медал. Околу еден час подоцна, Фелпс го освоил последниот златен медал на првенството кога американскиот тим победил на штафетата 4×100 м мешано. Фелпс не пливал во финалето, но сепак добил медал бидејќи пливал во преелиминациите.

 Летни олимписки игри 2004 

 Изборно натпреварување 
На изборното натпреварување на САД за Летните олимписки игри 2004, Фелпс се натпреварувал во шест дисциплини:200 и 400 м мешано, 100 и 200 м делфин, 200 м краул, и 200 м грбно.Phelps, Beneath the Surface, p. 179. Во својата прва дисциплина, 400 м мешано, Фелпс лесно победил со светски рекорд од 4:08.41. Два дена подоцна, на 200 м краул, Фелпс победил со време од 1:46.27, заврувајќи со предност од шест десетинки пред Клит Келер. Како и да е, Фелпс, не бил задоволен од својот резултат и сакал да исплива до 1:45 с и се двоумел дали да плива во таа дисциплина на игрите во Атина.Phelps, Beneath the Surface, p. 181. Следниот ден, Фелпс победил на 200 м делфин со време од 1:54.31, со три секунди предност пред второпласираниот Том Малчов. По два дена пауза, Фелпс се вратил во базенот и завршил втор по Арон Пирсол на 200 м грбно. Помалку од половина час подоцна, Фелпс победил на 200 м мешано пред Рајан Лохте со предност од 2.70 секунди.Phelps, Beneath the Surface, p. 184. Следниот ден, Фелпс завршил втор по Јан Крокер на 100 м делфин. Крокер победил со време од 50.76, што значело Нов Светски рекорд и 0.39 секунди предност пред Фелпс. По завршувањето на изборното натпреварување, Фелпс станал станал првиот пливач во американскиот олимписки тим што успеам да се квалификува во шест различни дисциплини.Phelps, Beneath the Surface, p. 186. Но, Фелпс се откажал од дисциплината 200 м грбно и се фокусирал на 200 м краул бидејќи сакал да го предизвика Ијан Торп. Иако Фелпс не се натпреварувал на 100 м краул на изборното натпреварување, тој сепак бил избран во штафетата на 4×100 м краул.

 Летни олимписки игри 
Во својата прва дисциплина, 400 м мешано, Фелпс го освоил златото и поставил Нов Светски рекорд со време од 4:08.26.Schaller, p. 35. Следниот ден, во штафетата на 4×100 м краул, Фелпс, заедно со  Јан Крокер, Нил Вокер, и Џејсон Лежак, ја освоил бронзата со време од 3:14.62.Schaller, p. 36. Во дисциплината која многумина ја нарекуваа Трка на векот, одржана следниот ден, Фелпс завршил на третото место зад Ијан Торп и Питер ван ден Хогебанд на 200 м краул.Schaller, p. 38. Иако Фелпс не успеал да го победи рекордот на Шпиц, тој одговорил на предизвикот иако оваа дисциплина не му била негова најсилна страна. Тој изјавил: "Како можам да бидам разочаран? Пливав во трка со двајцата најбрзи краул пливачи на сите времиња".Phelps, Beneath the Surface, p. 204. Во својата четрврта дисциплина, на 200 м делфин, одржана следниот ден, Фелпс завршил на првото место со време од 1:54.04, соборувајќи го олимпискиот рекорд на Том Малчов.Schaller, p. 39. Околу еден час подоцна, во штафетата на 4×200 м краул, Фелпс, заедно со Рајан Лохте, Питер Вандеркај, и Клит Келер, го освоил златниот медал со време од 7:07.33. Два дена подоцна, на 200 м мешано, Фелпс повторно освоил златен медал со време од 1:57.14 кое претставувало нов олимписки рекорд. Во финалето на 100 м делфин, одржано следниот ден, Фелпс го победил американскиот колега Јан Крокер (кој го држел светскиот рекорд во дисциплината во тоа време) за само 0.04 секунди со време од 51.25.Schaller, p. 40. Традиционално, американските пливачите што ќе се пласираат највисоко во поединечните дисциплини автоматски добиваат место во финалето од штафетната трка на 4×100 м мешано. Ова му овозможило на Фелпс место во трката, но тој се откажал и на негово место пливал Крокер.Phelps, Beneath the Surface, p. 218. Американскиот мешан тим го освоил златото и поставил Нов Светски рекорд, и, иако Фелпс не пливал во финалето, тој добил златен медал бидејќи пливал во преелиминациите. Со освојувањето на шесте златни медали и двата бронзени медали, Фелпс, сè уште тинејџер, имал второ најдобро отстварување на едни олимписки игри, веднаш зад седумте златни медали на Марк Шпиц од Летните олимписки игри 1972 во Минхен. Исто така, тој станал вториот машки пливач досега, кој освоил повеќе од две поединечни титули на едни игри со вкупно четири, изедначувајчи ги четирите златни медали на Шпиц од 1972.

 Светско првенство 2005 


На изборното натпреварување за Светското првенство 2005, Фелпс решил да ги повлече своите специјализирани дисциплини, 400 м мешано и 200 м делфин, и експериментирал со 400 м краул 100 м краул.Phelps, Beneath the Surface, p. 243. Фелпс победил во дисциплините 400 м краул, 200 м краул, 100 м делфин, 100 м краул, и 200 м мешано на натпреварувањето.

На Светското првенство во водени спортови 2005, Фелпс освоил вкупно 6 медали, 5 златни и еден сребрен.Schaller, p. 59.  На 400 м краул, Фелпс не успеал да ја помине преелиминарната рунда и завршил 18-ти со време од 3:50.53. Подоцна истиот ден, во штафетата на 4×100 м краул, Фелпс го освоил своето прво злато на првенството. Два дена подоцна, на 26 јули, Фелпс го освоил своето второ злато на 200 м краул со нов Американски рекорд од 1:45.20, завршувајќи на целта пред Грант Хакет. Два дена подоцна, на 28 јули, Фелпс завршил седми во финалето на 100 м краул. Подоцна истиот ден, Фелпс го освоил своето трето злато на 200 м мешано. На 29 јули, Фелпс, заедно со Рајан Лохте, Питер Вандеркај и Клит келер, го освоил златото во штафетата на 4×200 м краул со време од 7:06.58. Тоа било четврти златен медал за Фелпс. На 30 јули, Фелпс пливал во својата последна поединечна дисциплина, 100 м делфин. Во финалето, Фелпс не можел да го престигне Јан Крокер и морал да се задоволи со сребрениот медал. Следниот ден, Фелпс го освоил својот последен петти златен медал  кога американскиот тим го освоил златото на 4×100 м мешано. Фелпс не пливал во финалето но сепак добил медал бидејќи пливал во преелиминациите.

 Пан Тихоокеанско првенство 2006 

 (СР)
 (СР)

 (СР)

На државното првенство 2006, Фелпс победил во вкупно три дисциплини.Phelps, Beneath the Surface, p. 261. Во својата прва дисциплина, на 200 м делфин, Фелпс победил со време од 1:54.32. Во втората дисциплина, на 100 м делфин, Фелпс го победил Јан Крокер со време од 51.51. Во неговата трета дисциплина, на 200 м мешано, Фелпс победил со време од 1:56.50, пред Рајан Лохте кој испливал време од 1:56.78.

На Пан тихоокеанското првенство 2006 во Викторија, Фелпс освоил пет златни медали и еден сребрен .Phelps, Beneath the Surface, p. 264. Во неговата прва дисциплина, на 200 м делфин, Фелпс го освоил златниот медал и поставил Нов Светски рекорд од 1:53.80, негов прв светски рекорд во две години. Во втората дисциплина, 400 м мешано, Фелпс лесно победил со време од 4:10.47, 3.38 секунди пред второпласираниот Роберт Маргалис. Во третата дисциплина, штафетната трка на  4×200 м краул, Фелпс, заедно со Рајан Лохте, Питер Вандеркај, и Клит Келер, го освоил златниот медал со време од 7:05.28. Во неговата четврта дисциплина, на 200 м грбно, Фелпс го освоил сребрениот медал, завршувајќи 2,37 секунди зад Арон Пирсол. Во неговата петта дисциплина, штафетната трка на 4×100 м краул, Фелпс, заедно со Нил Вокер, Кулен Џонс, и Џејсон Лежак, го освоил златниот медал со светски рекорд од 3:12.46. Во неговата последна дисциплина, на 200 м мешано, Фелпс повторно поставил светски рекорд од 1:55.84, соборувајќи го својот рекорд од 1:55.94 поставен во 2003.

 Светско првенство 2007 

На Светското првенство 2007, Фелпс освоил седум златни медали, изедначувајќи го рекордот, и соборил пет светски рекорди.Schaller, p. 60. Првиот златен медал Фелпс го освоил на штафетната трка 4×100 м краул. Фелпс прв ја пливал делницата од 100 м за 48.42 секунди, а потоа Нил Вокер, Кулен Џонс и Џејсон Лежак го зачувале водството и постигнале рекорд на првенството со време од 3:12.72. Испливаната делница на 100 м во штафетната трка била побрза од победничкото време на Фелпс во поединечното финале на 100 м краул. Првиот светски рекорд на првенството Фелпс го постигнал на 200 м краул, која била негова втора трка. Фелпс го освоил златото пред Питер ван ден Хогебанд и го соборил шест години Стариот Светскиот рекорд на Ијан Торп со време од 1:43.86. Во неговата трета трка, на 200 м делфин, Фелпс го освоил златото и го подобрил својот светски рекорд од 1:53.71 со време од 1:52.09. Во неговата четврта трка, на 200 м мешано, Фелпс го соборил светскиот рекорд со време од 1:54.98, подобрувајќи го својот сопствен светски рекорд кој претходно изнесувал 1:55.84 Во неговата петта трка, штафетната трка на 4×200 м краул, Фелпс прв ја пливал делницата од 200 м за време од 1:45.36, а потоа американците Рајан Лохте, Клит Келер, и Питер Вандеркај го осовиле златото и го победиле претходниот светски рекорд поставен од Австралија во 2001 година со време од 7:03.24. Во неговата шеста трка, на 200 м делфин, Фелпс го победил тесно Јан Крокер и го освоил својот шести златен медал. Во неговата седма дисциплина, на 400 м мешано, Фелпс го освоил златото со Нов Светски рекорд од 4:06.22, и со повеќе од 3.5 секунди пред Рајан Лохте. Со освојувањето на седумте златни медали, Фелпс го соборил рекордот од 6 златни медали на Ијан Торп од Светското првенство 2001. Феплс се надевал на осми медал во последната дисциплина, во штафетната трка на 4×100 м меашно, но американскиот тим се соочил со дисквалификација поради погрешен старт при промените во преелиминациите.

Иако Фелпс во дисциплината грбно на меѓународните натпреварување се натпреварувал само еднаш (на Пан Тихоокеанското првенство 2006), тој бил еден од најдобрите грбни пливачи во светот. Тоа се гледа по неговите најдобри времиња поставени во 2007, четири месеци по Светското првенство. На државното првенство на САД во Индијанаполис на 1 август 2007, Фелпс испливал време од 1:54.65 на 200 м грбно, кое било трето најбрзо време во историјата на оваа дисциплина, 0.33 секунди поспоро од светскиот рекорд од 1:54.32 поставен од Рајан Лохте. Два дена подоцна Фелпс испливал време од 53.01 на 100 м грбно, 0.03 секунди поспоро од светскиот рекорд од 52.98 поставен од Арон Пирсол и второ најбрзо отстварување на сите времиња.

 Летни олимписки игри 2008 

 Изборно натпреварување 
На изборното натпреварување на САД за Летните олимписки игри 2008, Фелпс се натпреварувал во шест поединечни дисциплини. Во неговата прва дисциплина, на 400 мешано, Фелпс го соборил својот сопствен светски рекорд од 4:06.22 со време од 4:05.25. Во неговата втора дисциплина, на 200 м краул, Фелпс победил со време од 1:44.10, пред Питер Вандеркај кој испливал време од 1:45.85. Во неговата трета дисциплина, на 100 м краул, Фелпс завршил втор со време од 47.92 и си осигурал место во штафетната трка. Во неговата четврта дисциплина, на 200 м делфин, Фелпс победил со време од 1:52.20. Во неговата петта дисциплина, на 200 м мешано, Фелпс го соборил својот сопствен светски рекорд од 1:54.98 со време од 1:54.80. Во неговата шеста последна дисциплина, на 100 м делфин, Фелпс победил со време од 50.89. Кога бил запрашан за шансите да освои осум златни медали во Пекинг, Фелпс одговрил, "Ќе се подготвувам за тоа натпреварување исто како што се подготвувам за секое друго натпреварување ... Има многу што можам да направам за еден месец, и ќе се подготвам себеси најдобро што можам."Schaller, p. 83.

 Летни олимписки игри 
Фелпс поставил олимписки рекорд во преелиминациите на 400 м мешано.Phelps, No Limits, p. 45.Schaller, p. 117. Потоа во финалето го освоил златниот медал, како и го соборил својот претходен светски рекорд за речиси две секунди.Phelps, No Limits, p. 52.Schaller, p. 129.

Фелпс ја пливал првата делница во штафетната трка на 4×100 м краул со време од 47.51 секунди (американски рекорд за 100 м краул), и го освоил својот втор златен медал на игрите, како и поставил Нов Светски рекорд во штфетна трка. (3:08.24).Schaller, p. 145. Неговиот колега Џејсон Лежак, откако ја започнал последната делница со повеќе од половина тело позади Алан Бернард, успеал да стигне на целта пред второпласираниот француски тим за осум стотинки. Првите пет тима во финалето завршиле пред светскиот рекорд од 3:12.23 поставен претходниот ден од страна на Американскиот Б тим во преелиминациите.Phelps, No Limits, p. 97.

Во неговата трета трка, Фелпс го соборил својот претходен светски рекорд во дисциплината 200 м краул за речиси секунда и го освоил третиот златен медал на игрите.Phelps, No Limits, p. 129. Во оваа трка, Фелпс станал само петтиот олимписки спортист во модерната историја кој освоил девет златни медали, приклучувајќи се на Марк Шпиц, Лариса Латинина, Паво Нурми, и Карл Луис.Phelps, No Limits, p. 130.
Следниот ден, Фелпс настапил во две финални дисциплини. Во првата дисциплина, на 200 м делфин, Фелпс дошол до четвртиот златен медал како и до четвртиот светски рекорд со испливаното време од 1:52.03, победувајќи го второпласираниот Ласло Чех за речиси седум десетинки, иако неговите очила се наполниле со вода и тој не гледал ништо последните 100 метри.Phelps, No Limits, p. 151. Четвртиот златен медал на игрите бил негов десетти олимписки златен медал, и тој станал водач на сите времиња за освоени најмногу златни медали во олимписката модерна ера.Phelps, No Limits, p. 152. Покрај тоа, Фелпс станал првиот пливач, маш или жена, што освоил три олимписки титули во дисциплината делфин, по неговите две титули на игрите во Атина. Тој исто така станал првиот пливач кој успешно ја одбранил олимписката делфин титула.

Помалку од еден час по неговата победа на 200 м делфин, Фелпс прв пливал во штафетната трка на 4×200 м краул. Заедно со Лохте, Рики Беренс, и Питер Вандеркај, тој го освоил својот петти златен медал и го поставил својот петти светски рекорд откако американскиот тим завршил прв со време од 6:58.56. Американскиот тим бил првиот тим во светот кој пливал под седум минути во штафетата, и го соборил претходниот светски рекорд, поставен во Мелбурн, Австралија, за повеќе од четири и пол секунди.Phelps, No Limits, p. 176.

Откако имал слободен ден во финалните дисциплини (Фелпс пливал во преелиминациите), Фелпс го освоил своето шесто злато на игрите во Пекинг, на 15 август со победата на 200 м мешано со светски рекорд од 1:54.23, завршувајќи пред Чех со предност од околу 2 секунди.Phelps, No Limits, p. 184.

 Седми златен медал и контроверзии 
Пред финалето на 100 м делфин, српскиот пливач Милорад Чавиќ предизвикал мала вознемиреност кога изјавил дека би било "добро" доколку Фелпс изгуби. "Би било добро за него доколку тој изгуби. Би било добро доколку историчарите зборуваат за освоените седум златни медали на Фелпс и како го изгубил осмиот од 'некое момче.' Јас би сакал да бидам тоа момче", рекол Чавиќ.</small>Schaller, p. 174. Фелпс на тоа одговорил, "Кога луѓето кажуваат работи како ова, тоа ме мотивира повеќе од се."Schaller, p. 183. На 16 август, Фелпс го освоил својот седми златен медал на игрите во финалето на 100 м делфин, поставувајќи олимписки рекорд во дисциплината со време од 50.58 секунди и победувајќи го второпласираниот Чавиќ, за само една стотинка (0.01).Phelps, No Limits, p. 206.

За разлика од претходните шест дисциплини на игрите, Фелпс не поставил Нов Светски рекорд, оставајќи го непроменето светското рекордно време на Јан Крокер од 50.40 секунди, пставено во 2005.

Победата на Фелпс за само една стотинка пред Чавиќ, ја натерало Српската делегација да поднесе протест. Последователните анализи на видеото од страна на  комисијата на ФИНА, која бара анализа на сликата 1/10,000-ти дел од секунда, било употребено за официјално Фелпс да биде прогласен за победникPhelps, No Limits, p. 207. но сликите не биле веднаш обајвени во јавноста. Почетното одбивање од страна на официјалниот мерач на времето - Омега да ги објави подводните слики на целта исто така покренало прашања поради спонзорскиот договор на Фелпс со Омега. Чавиќ подоцна напишал на својот блог, "Луѓе, ова е најголемиот момент во мојот живот. Ако ме прашате мене, тоа треба да се прифати и да се продолжи понатака. Јас го прифатив поразот, и нема ништо лошо да загубиш од најголемиот пливач кој некогаш постоел." Сепак, во август 2009, официјалните лица на Омега изјавиле дека Чавиќ "сигурно" го допрел ѕидот прв, но "Фелпс тоа го направил посилно," и со тоа регистрирајќи го времето прв.

Импресивно. Тоа ти покажува дека не само што е овој човек најголем пливач на сите времиња и најголем олимпиец на сите времиња, тој е можеби и најголем спортист на сите времиња. Тој е најголемиот тркач кој некогаш одел на планетата.—Марк Шпиц (за Фелпс по освојувањето на седмото злато)Schaller, p. 197.
Седмиот златен медал на Фелпс го изедначил рекордот на Марк Шпиц за освоени златни медали на едни олимписки игри, поставен на Летните олимписки игри 1972. Тоа исто така бил за него петти поединечен златен медал на игрите, изедначувајќи го рекордот од најмногу освоени поединечни златни медали на едни олимписки игри првобитно поставен од  Ерик Хејден на Зимските олимписки игри 1980 а потоа изедначен од Виталиј Шербо на Летните олимписки игри 1992. По освојувањето на седмиот по ред златен медал, и изедначувањето на рекордите Фелпс изјавил, " "Сон толку голем како што можете да сонувате, и се е можно ... Се наоѓам во еден вид на свет на соништата. Понекогаш треба да се штипнам себеси за да бидам сигурен дека тоа е вистина."

 Рекорд на сите времиња 
На 17 август, Фелпс го освоил својот осми златен медал во штафетната трка на 4×100 м мешано, соборувајќи го рекордот на Марк Шпиц од освоени седум златни медали на едни игри, кој бил активен од 1972.Phelps, No Limits, p. 218. Фелпс, заедно со Брендан Хансен, Арон Пирсол, и Џејсон Лежак, поставил Нов Светски рекорд во дисциплината со време од 3 минути и 29.34 секунди, 0.7 секунди пред второпласираната Австралиска штафета и 1.34 секунди побрзо од претходниот рекорд поставен од САД на Летните олимписки игри 2004 во Атина. Кога Фелпс влегол во базенот да ги плива 100-те метри во делфин стил, третата делница од 400 м мешано, САД заостанувале зад Австралија и Јапонија. Фелпс ја завршил делницата за 50.1 секунди, најбрзо испливана делница некогаш во оваа дисциплина, и му дал на својот колега Џејсон Лежак повеќе од половина секунда предност во пресрет на последната делница, која тој успешно ја одржал и постигнал Нов Светски рекорд. По освојувањето на осмиот златен медал и соборувањето на рекордот на освоени медали, Фелпс изјавил, "Рекордите се секогаш направени за да бидат соборени без разлика што се ... Секој може да направи нешто што го поставил како цел во својот ум."

 Светско првенство 2009 

На државното првенство 2009, Фелпс драстично ја скусил својата програма, пливајќи само во три поединечни дисциплини. Во неговата прва дисциплина, на 200 м краул, Фелпс победил со време од 1:44.23. Во неговата втора дисциплина, на 200 м делфин, Фелпс лесно победил со време од 1:52.76, 0.88 секунди пред второпласираниот. Во неговата трета дисциплина, на 100 м делфин, Фелпс победил со Нов Светски рекорд од 50.22.
На Светското првенство 2009, Фелпс освоил 6 медали, од кои 5 златни и еден сребрен. Во неговата прва дисциплина, во штафетната трка на 4×100 м краул, Фелпс прв пливал и испливал време од 47.78, а потоа американскиот тим бил способен да ги победи Русија и Франција и да го освои златниот медал. Во неговата втора трка, на 200 м краул, Фелпс загубил првпат во последните четири години од германецот Пол Бидерман. Фелпс завршил втор на целта со време од 1:43.22,но Бидерман го соборил рекордот на Фелпс од 1:42.96 поставен во пекинг минатата година со време од 1:42.00. Фелпс го земал сребрениот медал грациозно, но неговиот тренер Боб Боуман се заканил дека Фелпс ќе се повлече од меѓународните натпреварувања, бидејќи Бауман тврдел дека Бидерман има нефер предност бидејќи носи целосно полиуретански пливачки костим, специфичен Arena X-Glide. Боуман изјавил, "Ми требаа пет години да го подобрам времето на Фелпс од 1:46 на 1:42 а овој човек тоа го направи за 11 месеци. Тоа е неверојатен тренинг. Би сакал да знам како да го направам тоа." Фелпс се повратил од овој пораз и во неговата трета трка, на 200 м делфин, Фелпс го освоил златниот медал и го соборил сопствениот светски рекорд од 1:52.03 со време од 1:51.51. Во неговата четврта трка, во штафетната трка на 4×200 м краул, Фелпс прв пливал и ја испливал делницата за 1:44.49 а потоа американскиот тим го освоил златниот медал и го соборил светскиот рекорд поставен минатата година. По неговиот пораз на 200 м краул, многумина мислеле дека Фелпс е ранлив при доаѓањето во финалето на 100 м делфин. Неговиот најблизок соперник, Милорад Чавиќ, кој носел Arena X-Glide (истиот пливачки костум со кој Бидерман го победил Фелпс), мислел дека луѓето ќе го оправдуваат Фелпс поради тоа што носел LZR Racer. Чавиќ се понудил на Фелпс да му купи нов пливачки костум. Во неговата петта трка, трката на 100 м делфин, Фелпс го освоил златниот медал и станал првиот човек кој испливал под 50 секунди, победувајќи го времето на Чавиќ од 49.95 со 49.82. Победата предизвикала жестока прослава од Фелпс, кој седнал на линиското јаже во базенот и се удрил по градите. Во неговата последна дисциплина, штафетата на 4×100 м мешано, Фелпс го освоил својот петти златен медал.  Фелпс, заедно со колегите Арон Пирсол, Ерик Шантеу, и Дејвид Волтерс, поставил Нов Светски рекорд во дисциплината со време од 3 минути and 27.28 секунди.

 Пан Тихоокеанско првенство 2010 

На државното првенство 2010, Фелпс се натпреварувал во пет поединечни дисциплини.  На 200 м краул, Фелпс победил пред Рајан Лохте со време од 1:45.61. Околу еден час подоцна, Фелпс се вратил во базенот и победил на 200 м делфин. Но Фелпс не бил среќен со неговиот настап и го нарекол "најлош" 200 м делфин во неговиот живот. На 100 м делфин, Фелпс ја освоил својата 50-та национална тутула со време од 50.65. По трката, Фелпс изјавил дека е "прилично задоволен" со резултатот. На 200 м мешано, Фелпс пристигнал на целта втор по Лохте и заостанал речиси една секунда. Тоа било првпат Лохте да го победи Фелпс на едно големо државно натпреварување. На 200 м грбно, Фелпс завршил на 4-то место со време од 1:56.98.

На првиот ден од натпреварувањата на Пан Тихоокеанското првенство 2010, Фелпс откажал да плива во финалето на 200 м краул и се фокусирал на 200 м делфин. На 200 м делфин, Фелпс водел од почетокот до крајот на трката, и завршил прв на целта со време од 1:54.11. Иако тоа време било многу послабо од времето 1:51.51 од претходната година, Фелпс сепак немал загубено на 200 м делфин од 2002 година. На вториот ден од натпреварувањето, Фелпс пливал во преелиминациите на 400 м мешано и придонел во штафетната трка на 4×200 м краул. Во преелиминациите на 400 м мешано, Фелпс не успеал да влезе во A финалето, бидејќи Лохте и  Тајлер Клери ги заземале првите две американски позиции. Фелпс не пливал во Б финалето на 400 м мешано. Во штафетната трка на 4×200 м краул, Фелпс, заедно со Питер Вандеркај, Рики Беренс, и Лохте, завршил прв пред штафетите на Јапонија и Австралија. На третиот ден од натпреварувањето, Фелпс пливал во дисциплината 100 м делфин и придонел во американската штафета на 4×100 м краул. На 100 м делфин, Фелпс завршил прв со време од of 50.86 кое било рекорд на првенството. Во штафетната трка на 4×100 м краул, Фелпс, заедно со Лохте, Џејсон Лежак, и Нејтан Адријан, завршил прв пред Австралија и Јужна Африка. Во неговата последна дисциплина, Фелпс пливал во штафетната трка на 4×100 м мешано со Арон Пирсол, Марк Ганглоф, и Адријан и завршил прв пред Јапонија и Австралија.

 Светско првенство 2011 

Во неговата прва дисциплина на Светското првенство 2011 во Шангај, Фелпс освоил бронза во штафетната трка на 4×100 м краул со Герет Вебер-Гејл, Џејсон Лежак, и Нејтан Адријан. Ова било за Фелпс прва бронза на Светските првенства. Фелпс ја испливал делницата за 48.08, втора-најбрзо испливана делница по делницата на Џејмс Магнусен од 47.49 секунди. Во неговата втора дисциплина, на 200 м краул, Фелпс освоил сребрен медал вторпат по ред на Светските првенства. Овој пат тој завршил втор по Рајан Лохте во дисциплината со време од 1:44.79, споредено со времето на Лохте од 1:44.44. Во неговото трето финале, на 200 м делфин, тој го освоил својот прв златен медал на првенството со време од 1:53.34 и станал првиот пливач кој освоил пет златни медали во една дисциплина на Светските првенства. Во неговата четврта дисциплина, на 200 м мешано, Фелпс завршил повторно зад Лохте со негов личен рекорд од 1:54.16, кој бил за 0.16 послаб од времето на Лохте кој испливал Нов Светски рекорд. Тоа било за Фелпс 30-ти медал на Светските првенства. Набрзо по завршувањето на полуфиналето од 100 м делфин, Фелпс се натпреварувал во штафетната трка на 4×200 м краул со Питер Вандеркај, Рики Беренс, и Рајан Лохте. Тимот на Фелпс го освоил златниот медал со време од 7:02.67. На 100 м делфин, Фелпс го освоил златото трети пат по ред (исто така го освоил и во 2007 и 2009) со време од 50.71. Во неговата последна дисциплина, штафетната трка на 4×100 м мешано, Фелпс заедно со Ник Томан, Марк Ганглоф, и Нетјан Адријан го освоил својот четврти златен медал на првенството со време од 3:32.06. Испливаното време на Фелпс во стилот делфин од 50.57 било најбрзо испливано делфин време во трката.

 Летни олимписки игри 2012 

 Изборно натпреварување 
За Летните олимписки игри 2012 во Лондон, Фелпс првично изјавил дека никогаш повеќе не би се натпреварувал во осум дисциплини, и наместо тоа би се натпреварувал во нови дисциплини.  Фелпс изјавил, "Повторно кажувам сакам да одам долу и да почнам да пливам, но Боб не е толку загреан за тоа ... Јас не мислам дека тоа ќе се случи ... За следните четири години, би сакал да пробам различни дисциплини, можеби и нема да учествувам во некои дисциплини во кои учествував тука."Schaller, p.228.Schaller, p. 229. Сепак, на изборното натпреварување на САД за Летните олимписки игри 2012, квалификациското натпреварување за игрите во Лондон, Фелпс се квалификувал во истите осум дисциплини кој ги пливал во Пекинг 2008. Тој подоцна се откажал од 200 м краул и изјавил дека сака да се фокусира на штафетната трка на 4×100 м крауч. За време на изборното натпреварување, Фелпс завршил прв во дисциплините 200 м краул, 100 м делфин, 200 м делфин, 200 м мешано, и втор на 400 м мешано. Со влегувањето на Фелпс по четврти пат во пливачкиот олимписки тим на САД, тој го држи машкиот рекорд за најмногу олимписки настапи во пливање за САД.

 Летни олимписки игри 
На 28 јули 2012, во својата прва трка на Летните олимписки игри, Фелпс завршил четврти веднаш по Рајан Лохте, Тиаго Переира од Бразил, и Косуке Хагино од Јапонија во дисциплината 400 м мешано. Тоа било првпат Фелпс да не успее да дојде до олимписки медал од 2000. Следната вечер, во неговата втора дисциплина на игрите, тој освоил сребро во штафетната трка на 4×100 м краул.  Фелпс ја испливал делницата најбрзо од американскиот тим и второ-најбрзо од било кого во трката.

На 31 јули 2012, Фелпс освоил сребрен медал на 200 м делфин позади Јужно Африканецот Чад ле Клос за само пет стотинки, и златен медал во штафетната трка 4×200 м краул, со што го изедначил а потоа и го надминал рекордот на Лариса Латинина за освоени олимписки медали. Латинина била присутна на трката и сакала да биде презентер на медалот на Фелпс, но и било кажано дека Олимписките правила не го дозволуваат тоа. Таа изјавила дека Фелпс го заслужува рекордот.

На 2 август 2012, Фелпс го освоил својот 16-ти олимписки златен медал кога го победил Рајан Лохте во дисциплината 200 м мешано со време од 1:54.27, и со таа победа исто така станал првиот машки пливач кој победил во една дисциплина на три Летни олимписки игри по ред. Ребека Сони и Фелпс (двапати) се единствените пливачи кои успешно одбраниле поединечна титула од игрите во Пекинг. Оваа победа за Фелпс била петта во дисциплината мешано, со што го соборил рекордот од четири олимписки титули на Тамаш Дарњи и Јана Клочкова.

Тој го повторил отстварувањето од освојување на иста дисциплина на три Летни олимписки игри следната вечер, освојувајќи го златниот медал на 100 м делфин, која била негова последна поединечна дисциплина. По две многу тесни победи на 100 м делфин  на игрите во 2004 и 2008 (за 0.04 и 0.01 сек, редоследно), во оваа трка Фелпс ги победил Ле Клос и Евгениј Коротишкин, кои биле изедначени за сребрениот медал, за 0.23 секунди.

Последната дисциплина на Фелпс била штафетната трка на 4×100 м мешано во која тој го освоил 18-ти златен медал и 22-ри вкупно. Со освојувањето на 4 златни медали и 2 сребрени медали, Фелпс ги завршил игрите како најуспешен пливач за третите олимписки игри по ред.
По неговата последна дисциплина, Меѓународната пливачка федерација ФИНА го наградила Фелпс со награда по повод неговото остварување како најуспешен олимпиец на сите времиња.

 Тестови за допинг 
За време на Летните олимписки игри 2008, Фелпс бил запрашан од печатот за тоа дали, можеби, неговите подвизи биле „премногу добри за да бидат вистина“, повикувајќи се на неподдржани гласини дека Фелпс, можеби, користи стимулативни средства.Phelps, No Limits, p. 185. Како одговор на тоа, Фелпс истакнал дека потпишал договор за „Проектот Верувај“, проект на Агенцијата за против допинг на САД во која олимпијците на САД можат да волонтираат за да бидат тестирани дали користат стимулативни средства. За време на игрите, Фелпс ги поминал сите девет тестови кои биле спроведени над него.

 Боб Боуман 
Фелпс тренираше со Боб Боуман уште од 11 годишна возраст.Schaller, p. 24. Боуман пливал за Универзитетот Флорида од 1983 до 1985.Schaller, p. 22. Фелпс изјавил дека Боуман го потсетува на наредник поради неговите дисциплинирани и строги начини .Schaller, p. 25. Сепак, Фелпс изјавил, „Тренирањето со Боб е најпаметното нешто што сум го направил во животот ... Нема да пливам за никој друг.“ По Летните олимписки игри 2004, Боуман бил вработен како тренер во Универзитетот Мичиген. Фелпс му се приклучил на Боуман во Мичиген за да тренира и да присуствува на часови, но не и да продолжи степен понатаму.Schaller, p. 45.Schaller, p. 66. Фелпс во Мичиген бил волонтер асистент тренер. По Летните олимписки игри 2008, Боуман се вратил во Балтимор како извршен директор во Пливачкиот клуб Северен Балтимор. Фелпс исто така се вратил во Балтимор со Боуман.Schaller, p. 27.

 Личен живот 
Боб Боуман го опишал Фелпс како „повлечен човек“ со  „строг фокус“ во базенот пред трка, но потоа „човек кој неверојатно вложува во успехот на луѓето за кои тој се грижи“. „Тој има неверојатно добро срце“, прераскажувајќи ја интеракцијата на Фелпс со младите деца.

 Однос со Ијан Торп 
Фелпс го идолизирал австралијанецот Ијан Торп како тинејџер, и го моделирал својот имиџ во јавноста по него.Phelps, Beneath the Surface, p. 95. Торп првично изјавил дека е крајно неверојатно Фелпс да освои осум златни медали на  Летните олимписки игри 2008 во Пекинг. Неговите забелешки Фелпс ги искористил како мотивација на игрите.Phelps, Beneath the Surface, p. 281. Торп се наоѓал во публиката за време на штафетната трка на 4х100 м мешано, кога Фелпс пливал по својот осми златен медал. Кога Фелпс и неговите американски колеги го освоиле златниот медал, Торп и честитал на мајката на Фелпс, а потоа се поздравил и со прегратка му честитал на Фелпс. Торп потоа рекол „Јас сум навистина горд на него не само бидејќи тој освои осум златни медали. Напротив, бидејќи тој израсна во големо човечко суштество. Никогаш во мојот живот не сум бил повеќе среќен бидејќи погрешив. Го уживав секој момент од тоа.“ Тој додал, „Јас сè уште не можам да замислам дека тоа се случи. Јас мислев дека тој нема да ги освои сите осум медали, но не поради тоа што тој не може да ги освои, туку поради конкуренцијата. Тоа беше тешка недела. Јас не би можел да го направам тоа. Не можете да замислите колку беа тесни трките. Штафетната трка на 4×100 краул беше една од најдобрите трки на сите времиња.“Schaller, p. 196.

 Филантрофија 

По игрите во 2008, Фелпс го искористил својот бонус од еден милион долари, добиен од компанијата "Speedo" за да ја основа Фондацијата "Мајкл Фелпс".Phelps, No Limits, p. 227. Неговата фондација се фокусира на зголемување на пливањето и промоција на здравите навики.Phelps, No Limits, p. 226.

Во 2010, Фондацијата "Мајкл Фелпс", Училиштето за пливање "Мајкл Фелпс" и KidsHealth.Org ја развиле националната програма „јас сум“ („im“) за членовите на машките и женските клубови во САД. Програмата „јас сум“ ги учи децата за важноста да се биде активен и здрав, фокусирајќи се на пливањето. Програмата, исто така, ги промовира и планирањето и утврдувањето на целите.

Фелпс изјавил дека очекува да работи со својата фондација и по Летните олимписки игри 2012, за кои тој рекол дека ќе бидат последни за него.

 Признанија и награди 
Фелпс бил член на Олимпискиот тим на САД во 2000, 2004, 2008, and 2012, и го држи рекордот за најмногу освоени златни медали (18), најмногу медали во поединечните дисциплини (11), и најмногу медали на едни олимписки игри (8, во Пекинг 2008). Една улица во неговиот роден крај во Балтимор била преименувана во "Улица Мајкл Фелпс" во 2004 година. На 9 април 2009, Фелпс бил одликуван со признание од страна на сенатот на Мериленд и куќата на делегатите во Мериленд.
Фелпс исто така ги добил следниве награи:

 Светско пливачко списание Светски пливач на годината: 2003, 2004, 2006, 2007, 2008, 2009, 2012
 Американски пливач на годината: 2001, 2002, 2003, 2004, 2006, 2007, 2008, 2009, 2012
 ФИНА Пливач на годината: 2012
 Награда златни очила: Машки настап на годината: 2004, 2006, 2007, 2008, 2009
 Награда златни очила: Штафетен настап на годината: 2006, 2007, 2008, 2009
 Награда златни очила: Машки спортист на годината: 2004, 2007, 2008, 2012
 Спортист на годината според Американскиот олимписки комитет: 2004, 2008
 Награда Џејмс Е. Саливан: 2003
 Награда Спортски лауреат на годината (номиниран): 2004, 2005, 2008, 2009, 2013
 Sports Illustrated Спортист на годината: 2008

 Лични рекорди 

 Долг базен (50 м) 
 Дисциплина Време Место Датум Белешка 100 м краул 47.51 (д) Пекинг 11 август 2008 200 м краул 1:42.96 Пекинг 12 август 2008 АМ, НР 400 м краул 3:47.79 Индианаполис 1 април 2005 100 м грбно 53.01 Индианаполис 3 август 2007 200 м грбно 1:54.65 Индианаполис 1 август 2007 100 м градно 1:02.57 Колумбија 17 февруари 2008 200 м градно 2:15.06 Индианаполис 31 јули 2007 100 м делфин 49.82 Рим 1 август 2009 АМ, НР, СР 200 м делфин 1:51.51 Рим 29 јули 2009 АМ, НР, СР 200 м мешано 1:54.16 Шангај 28 јули 2011 400 м мешано 4:03.84 Пекинг 10 август 2008 АМ, НР, СР

д = штафетна делница

 Краток базен (25 м) 
 Дисциплина Време Место Датум Белешка 100 м краул 46.99 Манчестер 18 декември 2009 200 м краул 1:42.78 Ист Медоу 4 февруари 2006 200 м грбно 1:50.34 Берлин 22 октомври 2011 100 м делфин 50.46 Манчестер 18 декември 2009 200 м делфин 1:52.27 Мелбурн 28 ноември 2003 100 м мешано 51.65 Берлин 22 октомври 2011 200 м мешано 1:51.89 Берлин 23 октомври 2011 400 м мешано 4:01.49 Берлин 22 октомври 2011

 Светски рекорди 
Со 39 светски рекорди (29 поединечни, 10 штафетни), Фелпс поставил најмногу рекорди  од било кој друг пливач, надминувајќи го претходниот рекорд на Марк Шпиц од 33 светски рекорди (26 поединечни, 7 штафетни).

Сите рекорди освен два се поставени во долг курс (50-метарски) базени; рекордите кои се сè уште активни се обележани со задебелени букви. Во моментов, тој држи седум светски рекорди.
Бр.ДолжинаДисциплинаВремеМестоДатумБел1200 мДелфин1:54.92Остин, Тексас, САД2200 мДелфин (2)1:54.58Фукуока, Јапонија3400 мМешано4:11.09Форт Лаудердил, Флорида, САД44×100 мМешана штафета 3:33.48Јокохама, Јапонија5400 мМешано (2)4:10.73Индианаполис, Индијана, САД6200 мМешано1:57.94Санта Клара, Калифорнија, САД7200 мДелфин (3)1:53.93Барселона, Шпанија8200 мМешано (2)1:57.52Барселона, Шпанија9100 мДелфин0:51.47Барселона, Шпанија10200 мМешано (3)1:56.04Барселона, Шпанија11400 мМешано (3)4:09.09Барселона, Шпанија12200 мМешано (4)1:55.94Колеџ Парк, Мериленд, САД13400 мМешано (4)4:08.41Лонг Бич, Калифорнија, САД14400 мМешано (5)4:08.26Атина, Грција15200 мДелфин (4)1:53.80Викторија, Британска Колумбија, Канада164×100 мШтафета краул 3:12.46Викторија, Британска Колумбија, Канада17200 мМешано (5)1:55.84Викторија, Британска Колумбија, Канада18200 мДелфин (5)1:53.71Колумбија, Мисури, САД19200 мКраул1:43.86Мелбурн, Викторија, Австралија20200 мДелфин (6)1:52.09Мелбурн, Викторија, Австралија21200 мМешано (6)1:54.98Мелбурн, Викторија, Австралија224×200 мШтафета краул 7:03.24Мелбурн, Викторија, Австралија23400 мМешано (6)4:06.22Мелбурн, Викторија, Австралија24400 мМешано (7)4:05.25Омаха, Небраска, САД25200 мМешано (7)1:54.80Омаха, Небраска, САД26400 мМешано (8)4:03.84Пекинг, Кина274×100 мШтафета краул (2)3:08.24Пекинг, Кина28200 мКраул (2)1:42.96Пекинг, Кина29200 мДелфин (7)1:52.03Пекинг, Кина304×200 мШтафета краул (2)6:58.56Пекинг, Кина31200 мМешано (8)1:54.23Пекинг, Кина324×100 мМешана штафета (2)3:29.34Пекинг, Кина33100 мДелфин (2)0:50.22Индианаполис, Индијана, САД34200 мДелфин (8)1:51.51Рим, Италија354×200 мШтафета краул (3)6:58.55Рим, Италија36100 мДелфин (3)0:49.82Рим, Италија374×100 мМешана штафета (3)3:27.28Рим, Италија384×100 мМешана штафета (кк)3:20.71Манчестер, Велика Британија394×100 мШтафета краул (кк)3:03.30Манчестер, Велика Британија

 со Арон Пирсол, Брендан Хансен, и Џејсон Лежак
 со Нил Вокер, Кулен Џонс, и Џејсон Лежак
 со Рајан Лохте, Клит Келер, и Питер Вандеркај
 со Герет Вебер-Гејл, Кулен Џонс, и Џејсон Лежак
 со Рајан Лохте, Рики Беренс, и Питер Вандеркај
 со Рајан Лохте, Рики Беренс, и Давид Волтерс
 со Арон Пирсол, Ерик Шантеу и Давид Волтерс
 рекорд на краток курс со Ник Томан, Марк Ганглоф и Нејтан Адријан
 рекорд на краток курс со Нејтан Адријан, Мет Гриверс и Герет Вебер-Гејл

 Белешки 

 Наводи 





 Надворешни врски 

  Мајкл Фелпс  – профил во репрезентацијата на USASwimming.org
  MichaelPhelpsFoundation.org  – Официјално мрежно место  на Фондацијата Мајкл Фелпс

 Мајкл Фелпс на Facebook

|-

|-

|-

|-

|-

|-

|-

|-

Категорија:Родени во 1985 година
Категорија:Живи луѓе
Категорија:Американски пливачи
Категорија:Освојувачи на златни олимписки медали
Категорија:Олимписки сребрени медалисти
Категорија:Олимписки бронзени медалисти
Категорија:Пливачи на Летните олимписки игри 2012